MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR.398
privind aprobarea Contractului de delegare a activității de producere din cadrul serviciului public de alimentare cu energie termică în sistem centralizat în municipiul Craiova
 Consiliul Local al Municipiului Craiova, întrunit în şedinţa extraordinară din data de 21.08.2026;

Având în vedere referatul de aprobare nr.279230/2026, raportul nr.279234/2026 întocmit de Direcţia Servicii Publice și raportul de avizare nr.283365/2026 întocmit de Direcţia Juridică, Asistenţă de Specialitate şi Contencios Administrativ prin care se propune aprobarea Contractului de delegare a activității de producere din cadrul serviciului public de alimentare cu energie termică în sistem centralizat în municipiul Craiova și avizele nr.29/2026 al Comisiei I - Buget Finanţe, Studii, Prognoze şi Administrarea domeniului, nr.25/2026 al Comisiei III -Servicii Publice, Liberã Iniţiativã şi Relaţii Internaţionale și nr.33/2026 al Comisiei V- Juridică, Administraţie Publică şi Drepturi Cetăţeneşti;

În conformitate cu prevederile Legii nr.51/2006 republicată, privind serviciile comunitare de utilităţi publice, cu modificările şi completările ulterioare, Legii nr.325/2006 privind serviciul public de alimentare cu energie termică, republicată, cu modificările şi completările ulterioare și Legii nr.100/2016 privind concesiunile de lucrări și concesiunile de servicii, cu modificările şi completările ulterioare;

În temeiul art.129 alin.2 lit. d coroborat cu alin.7 lit.n, art.139 alin.3 lit.h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;

HOTĂRĂŞTE:
Art.1. Se aprobă Contractul de delegare a activității de producere din cadrul serviciului public de alimentare cu energie termică în sistem centralizat în municipiul Craiova, prevăzut în anexa care face parte integrantă din prezenta hotărâre.
Art.2. Se împuterniceşte Primarul Municipiului Craiova, d-na Lia Olguţa Vasilescu, să semneze contractul prevăzut la art.1 din prezenta hotărâre.

Art.3. Primarul Municipiului Craiova, prin aparatul de specialitate: Compartimentul  Administraţie Publică Locală și Relații cu Consiliul Local și Direcţia Servicii Publice vor aduce la îndeplinire prevederile prezentei hotărâri.

